**Ministru kabineta noteikumu projekta**

**''Radiācijas drošības ekspertu un medicīnas fizikas ekspertu noteikumi''**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta ''Radiācijas drošības ekspertu un medicīnas fizikas ekspertu noteikumi'' (turpmāk – Projekts) mērķis ir noteikt radiācijas drošības un kodoldrošības jomas ekspertu sertificēšanas kārtību, ekspertu darbības uzraudzības kārtību, eksperta atzinuma saturu un tajā ietveramās minimālās prasības, kā arī ekspertu pienākumus, t.sk. pārņemot atsevišķas Direktīvas 2013/59/EURATOM[[1]](#footnote-2) prasības.Projekta spēkā stāšanās laiks – 2021. gada 1. jūlijs. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma ''Par radiācijas drošību un kodoldrošību” (turpmāk – Likums) 5. panta 4.2 punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta mērķis ir noteikt radiācijas drošības un kodoldrošības jomas ekspertu sertificēšanas kārtību, ekspertu darbības uzraudzības kārtību, eksperta atzinuma saturu un tajā ietveramās minimālās prasības, kā arī ekspertu pienākumus, t.sk. pārņemot atsevišķas Direktīvas 2013/59/EURATOM prasības.2013. gadā 5. decembrī tika pieņemta Direktīva 2013/59/Euratom, ar ko nosaka drošības pamatstandartus aizsardzībai pret jonizējošā starojuma radītajiem draudiem. Prasības, kas izriet no Direktīvas 2013/59/EURATOM normatīvajos aktos Eiropas savienības dalībvalstīm bija jāpārņem līdz 2018. gada 6. februārim. Projektā iekļautas atsevišķas prasības attiecībā uz radiācijas drošības ekspertiem un medicīnas fizikas ekspertiem no Direktīvas 2013/59/EURATOM (sīkāku informāciju skatīt anotācijas V. sadaļas 1. tabulā).**2020. gada 23. decembrī** stājās spēkā grozījumi likuma “Par radiācijas drošību un kodoldrošību” 5. panta 4.2 punktā, nosakot, ka Valsts vides dienesta Radiācijas drošības centra funkcija ir izsniegt radiācijas drošības eksperta un medicīnas fizikas eksperta sertifikātu. Tāpat grozījumi paredz, ka Ministru kabinets nosaka radiācijas drošības ekspertu un medicīnas fizikas ekspertu sertificēšanas kārtību un kārtību, kādā izsniedz un reģistrē sertifikātu, pagarina tā termiņu un anulē to, kā arī ekspertu darbības uzraudzības kārtību, ekspertu pienākumus, eksperta atzinuma saturu un tajā ietveramās minimālās prasības.Pašlaik radiācijas drošības ekspertu, radiācijas drošības un kodoldrošības ekspertu un medicīnas fizikas ekspertu (turpmāk – eksperti) sertificēšanas kārtība noteikta Ministru kabineta 2002. gada 9. aprīļa noteikumu Nr. 149 ''Noteikumi par aizsardzību pret jonizējošo starojumu'' (turpmāk – MK noteikumi Nr. 149) 8. – 9.11 punktā. MK noteikumi Nr. 149 ietver prasības attiecībā uz ekspertam nepieciešamo izglītību un darba pieredzi, kārtību, kādā tiek izvērtēta personas, kas pretendē uz eksperta sertifikāta saņemšanu, izglītība un pieredze, pretendenta iesniedzamos dokumentus un sertifikātā iekļaujamo informāciju. Tāpat MK noteikumu Nr. 149 7.3. un 7.4. apakšpunktā ietvertas terminu "radiācijas drošības eksperts" un "radiācijas drošības un kodoldrošības eksperts" skaidrojumi. Papildus Ministru kabineta 2014. gada 19. augusta noteikumu Nr. 482 “Noteikumi par aizsardzību pret jonizējošo starojumu medicīniskajā apstarošanā” (turpmāk – MK noteikumi Nr. 482) 2.13. apakšpunktā ietverta medicīnas fizikas eksperta definīcija.Ievērojot, ka MK noteikumos Nr. 149 ietvertā ekspertu sertificēšanas kārtība izstrādāta pirms vairāk nekā 15 gadiem, tika nolemts, ka nepieciešams to atjaunot un papildināt, tai skaitā, lai pārņemtu Direktīvas 2013/59/EURATOM prasības. Ņemot vērā, ka Projektā ietvertie jautājumi tiešā veidā neskar aizsardzību pret jonizējošo starojumu, kas ir MK noteikumu Nr. 149 tvērums, izstrādāts jauns normatīvais akts – dotais Projekts, kas ietver gan jaunās, gan MK noteikumos Nr. 149 esošās prasības attiecībā uz radiācijas drošības ekspertiem un medicīnas fizikas ekspertiem.**Galvenās Projektā paredzētās izmaiņas attiecībā pret spēkā esošo regulējumu, kas ietverts MK noteikumos Nr. 149**1. Līdz šim radiācijas drošības un kodoldrošības jomā sertifikāts izsniegts trīs veidu ekspertiem – radiācijas drošības ekspertam, radiācijas drošības un kodoldrošības ekspertam un medicīnas fizikas ekspertam. Turpmāk netiks atsevišķi izdalīta radiācijas drošības un kodoldrošības ekspertu sertificēšana, tā vietā paredzot kodoldrošību kā vienu no sertifikācijas jomām un virzieniem radiācijas drošības eksperta kompetencē. Tādējādi Latvijā pašlaik veikto un nākotnē plānoto darbību ar jonizējošā starojuma avotiem ietvaru nosegs radiācijas drošības un medicīnas fizikas ekspertu kompetence. Arī Direktīva 2013/59/Euratom ietver prasības tikai uz radiācijas drošības ekspertiem un medicīnas fizikas ekspertiem.

Saskaņā ar Projekta 2. punktu radiācijas drošības eksperts ir persona, kurai ir nepieciešamās zināšanas, apmācības un pieredze, lai veiktu Projektā noteiktās darbības un sniegtu konsultācijas par aizsardzību pret jonizējošo starojumu ar mērķi nodrošināt cilvēku efektīvu aizsardzību, un kura saņēmusi Valsts vides dienesta Radiācijas drošības centra (turpmāk – VVD RDC) VVD RDC izsniegtu sertifikātu.Saskaņā ar Projekta 3. punktu medicīnas fizikas eksperts ir persona, kurai ir nepieciešamās zināšanas, apmācības un pieredze, lai veiktu Projektā noteiktās darbības un sniegtu konsultācijas ar radiācijas fiziku saistītos jautājumos medicīniskās apstarošanas jomā, un kura saņēmusi VVD RDC izsniegtu sertifikātu.1. Noteikts termiņš personas atkārtotai sertifikācijai pēc tam, kad iepriekšējais sertifikāts anulēts – divi gadi. Projekta 14. punkts noteic, ka centrs izsniedz sertifikātu personai, ja iepriekšējo divu gadu laikā no jauna sertifikāta izsniegšanas dienas iepriekšējais sertifikāts nav ticis anulēts. Radiācijas drošības eksperta un medicīnas fizikas eksperta loma ir būtiska cilvēka un vides aizsardzībai no nevēlama jonizējošā starojuma ietekmes. Kļūdas, kas pieļautas eksperta darbā, var nelabvēlīgi ietekmēt cilvēka – darbinieka, pacienta un citu personu veselību, tāpēc tika paredzēts noteikt periodu, kura laikā persona nevar atkārtoti kļūt par ekspertu pēc tam, kad sertifikāts anulēts. Minētais termiņš saskaņots ar Ministru kabineta 2010. gada 16. marta noteikumu Nr. 267 ''Sugu un biotopu aizsardzības jomas ekspertu sertificēšanas un darbības uzraudzības kārtība'' 27. punktā noteikto termiņu. Vides aizsardzības un reģionālās attīstības ministrijas (turpmāk – VARAM) ieskatā šāds termiņš ir pilnībā samērīgs un pamatots ar nelabvēlīgajām sekām, to gadījumu rezultātā, kad eksperta sertifikāts tiek anulēts saskaņā ar Projekta 28. punktu.
2. Prasības attiecībā uz eksperta sertifikāta pretendenta izglītību un darba pieredzi – MK noteikumu Nr. 149 8.1. apakšpunkts noteic, ka pie noteiktas darba pieredzes – 17 gadi, par ekspertu var būt persona, kurai ir vidējā profesionālā izglītība. Ņemot vērā, ka eksperts ir persona, kura ir ieguvusi visaugstāko kompetences līmeni konkrētajā ekspertīzes jomā[[2]](#footnote-3), Projekta sagatavotāju ieskatā vidējā profesionālā izglītība nav pietiekama, lai nodrošinātu atbilstību un ekspertam būtu jābūt vismaz bakalaura izglītībai. Latvijā uz 2020. gada 1. decembri nav neviena eksperta, kuram būtu tikai vidējā profesionālā izglītība, tādējādi minētās izmaiņas neskars nevienu personu.
3. Tāpat kā MK noteikumu Nr. 149 8. punkts, Projekta 4. punkts noteic prasības attiecībā uz eksperta sertifikāta pretendenta pieredzi attiecīgo darbību ar jonizējošā starojuma avotiem izpildē vai vadīšanā. Vienlaikus atšķirībā no esošā regulējuma, Projekts paredz, ka turpmāk papildus eksperta sertifikāta pretendenta pieredzei darbā ar jonizējošā starojuma avotiem kopumā, noteikts minimālās pieredzes gadu skaits attiecīgo darbību izpildē vai vadīšanā tieši pieprasītajā sertifikācijas virzienā un jomā, kas līdz šim vērtēta, ņemot vērā noteikto pieredzes gadu skaitu MK noteikumos Nr. 149. Nosakot minētās prasības un nepieciešamo pieredzes ilgumu gados, tika ņemta vērā citu valstu pieredze, piemēram, Apvienotā Karaliste un Slovēnija. Tāpat tika ņemtas vērā Starptautiskās aizsardzības pret radiāciju asociācijas vadlīnijas “Norādījumi par radiācijas drošības eksperta sertifikāciju”[[3]](#footnote-4) un Eiropas Komisijas vadlīnijas Nr. 174 “Eiropas Vadlīnijas par medicīnas fizikas ekspertiem”.

Papildus iepriekš minētajam, Projekta 4. punkts paredz radiācijas drošības ekspertam un medicīnas fizikas ekspertam noteiktu pieredzi darbību ar jonizējošā starojuma avotiem izpildē vai vadīšanā. Darbību izpilde ir pieredze tiešā veidā strādājot ar jonizējošā starojuma avotiem, savukārt darbību vadīšana ir darbu organizēšana, piemēram, darbu vadītājs pats var nestrādāt ar jonizējošā starojuma avotiem, bet vadīt darbus un attiecīgi gūst pieredzi. Lielākais pieredzes laiks tiek prasīts kopumā ar jonizējošā starojuma avotiem, mazākais – specifiski darbā ar jonizējošā starojuma avotiem attiecīgajā sertifikācijas jomā. Atbilstoši Projekta 5. punktam iepriekš minētajā pieredzes laikā tiek ieskaitīts izglītības iegūšanas laiks attiecīgajā jomā – praktisko nodarbību laiks radioloģijā, radiogrāfijā, medicīnas fizikā, radiācijas ķīmijā, radioķīmijā, radiobioloģijā, kodolfizikā, radiācijas fizikā vai studiju programmā, kas saistīta ar kodolreaktoru, kodoldegvielas pārstrādes ciklu vai radioaktīvo atkritumu pārvaldības objektu projektēšanu un ekspluatāciju, ja šāda izglītība iegūta.1. Noteiktas sertifikācijas jomas un virzieni katram ekspertu veidam. Sertifikācijas virziens ir jonizējošā starojuma avotu grupas, attiecībā uz kurām konkrētais eksperts tiesīgs veikt darbības, piemēram, kodolmateriāli, radioaktīvie avoti un valsts nozīmes objekti (skatīt Projekta 18., 20. un 22. punktu). Sertifikācijas joma ir konkrētas darbības ar jonizējošā starojuma avotu grupu, kuras eksperts tiesīgs veikt, piemēram, kvalitātes nodrošināšanas dokumentu sagatavošana, mērījumu veikšana un konsultēšana (skatīt Projekta 19., 21. un 23. punktu).
2. Noteikts jautājumu loks, par kuriem attiecīgais eksperts tiesīgs sniegt konsultācijas (Projekta 19.3., 21.3. un 23.3. apakšpunkts, 34., 35. punkts). Personas ekspertīze vienā sertifikācijas jomā nedod tiesības konsultēt jonizējošā starojuma avotu lietotājus pilnīgi visos jautājumos un jomās, tāpēc tiesību aktā nepieciešams skaidri noteikt radiācijas drošības eksperta (nemedicīniskajā un medicīniskajā apstarošanā) un medicīnas fizikas eksperta kompetenču loku attiecībā uz tiesībām sniegt konsultācijas.
3. Noteikta ekspertu sertifikātu darbības apturēšanas uz laiku un anulēšanas kārtība – skatīt Projekta 4. nodaļu. MK noteikumu Nr. 149 9.9 apakšpunkts tikai noteica, ka eksperta sertifikāta darbību iespējams apturēt uz laiku vai anulēt, taču spēkā esošajā regulējumā nav tikusi noteikta ekspertu sertifikātu apturēšanas uz laiku un anulēšanas kārtība.

Projekta 27. punkts nosaka, ka VVD RDC var pieņemt lēmumu par sertifikāta darbības apturēšanu uz laiku, ja pēc sertifikāta izsniegšanas par radiācijas drošības eksperta vai medicīnas fizikas eksperta profesionālās darbības pārkāpumu uzsākts kriminālprocess vai radiācijas drošības eksperta vai medicīnas fizikas eksperta profesionālajā darbībā atkārtoti konstatēti radiācijas drošības un kodoldrošības pārkāpumi, kas nevar radīt būtisku apdraudējumu vai kaitējumu videi vai cilvēkam, bet kuri var ietekmēt radiācijas drošību un kodoldrošību. Savukārt Projekta 28.2. un 28.3. apakšpunkts nosaka, ka VVD RDC anulē sertifikātu, ja radiācijas drošības eksperts vai medicīnas fizikas eksperts pēc sertifikāta saņemšanas ir krimināli sodīts par pārkāpumiem, kas radušies profesionālās darbības rezultātā vai radiācijas drošības eksperta vai medicīnas fizikas eksperta profesionālajā darbībā konstatēts radiācijas drošības un kodoldrošības pārkāpums, kas var radīt būtisku apdraudējumu vai kaitējumu videi vai cilvēkam.Lai saņemtu informāciju vai par radiācijas drošības eksperta, vai medicīnas fizikas eksperta profesionālās darbības pārkāpumu uzsākts kriminālprocess, vai arī eksperts pēc sertifikāta saņemšanas ir krimināli sodīts atbilstoši Krimināllikuma 98.pantam par pārkāpumiem, kas radušies profesionālās darbības rezultātā, VVD RDC rakstveidā pieprasa informāciju par sodāmību Iekšlietu ministrijas Informācijas centram. Informācija tiek pieprasīta gadījumos, ja centrs saņēmis ticamas ziņas, sūdzību, vai ir pamatotas aizdomas par pārkāpumu, kas radies pēc eksperta sertifikāta saņemšanas.Informāciju par radiācijas drošības eksperta vai medicīnas fizikas eksperta iespējamo administratīvo atbildību, atbilstoši Likuma 31.panta 1., 2., 3. 41, 5., 6. un 7.daļai, VVD RDC iegūs no valsts informācijas sistēmas “Sodu reģistrs”.1. Noteikti ekspertu pienākumi, kas līdz šim tiesību aktos nav tikušas noteiktas – skatīt Projekta 5. nodaļu.

Cita starpā Projekta 36. punkts noteic, ka radiācijas drošības eksperts un medicīnas fizikas eksperts nepieciešamības gadījumā savstarpēji konsultējas. Šī prasība izriet no Direktīvas 2013/59/EURATOM 82. panta 3. punkta un 83. panta 3. punkta. Tas nozīmē, ka gadījumā, ja ekspertam ir šaubas kādā konkrētā jautājumā vai ja eksperts konstatē, ka viņa kompetences nav pietiekamas, lai izvērtētu situāciju un sniegtu pamatotu, zināšanās un faktos balstītu atzinumu jautājumos, kas skar gan darbinieku aizsardzību, gan pacienta aizsardzību, līdz ar to ietekmējot kopīgo radiācijas drošības situāciju, ekspertam ir pienākums konsultēties ar kādu citu ekspertu. Papildus Eiropas Komisijas vadlīniju Nr. 174 “Eiropas Vadlīnijas par medicīnas fizikas ekspertiem” 14. lpp. ir šāda norāde par gadījumiem, kuros medicīnas fizikas ekspertam jākonsultējas ar radiācijas drošības ekspertu: “Ja sabiedrības un darbinieku riska samazināšanai būtu ietekme uz medicīnisko apstarošanu (piemēram, invazīvajā radioloģijā, kurā ir korelācija ar pacientu un darbinieku apstarošanu, vai kodolmedicīnā, kurā pacienta, darbinieka un sabiedrības risks ir savstarpēji saistīti), optimizācijai var būt nepieciešams gan medicīnas fizikas eksperta, gan radiācijas drošības eksperta atzinums”.1. Definētas prasības eksperta atzinuma saturam, kas iepriekš tiesību aktos nebija noteiktas. Vienlaikus prasības eksperta atzinuma saturam iepriekš bija iekļautas 2016. gada 5. oktobra VVD RDC vadlīnijās Nr. 1 ''Radiācijas drošības, kodoldrošības vai medicīnas fizikas eksperta atzinums par telpas, ēkas vai teritorijas ekspluatācijas apstākļu un plānoto darbību ar jonizējošā starojuma avotu atbilstību'' un pieejamas Valsts vides dienesta tīmekļa vietnē. Stājoties spēkā Projektam, minētās vadlīnijas tiks aktualizētas, lai nodrošinātu to atbilstību tiesību aktos noteiktajām prasībām. Eksperta atzinums ir dokuments, kurā attiecīgajā sertifikācijas virzienā un jomā sertificēts radiācijas drošības eksperts vai medicīnas fizikas eksperts vērtē to, vai telpas, ēkas vai teritorijas ekspluatācijas apstākļi atbilst ražotāja nosacījumiem, lai veiktu darbības ar jonizējošā starojuma avotu, un plānotās darbības ar jonizējošā starojuma avotu ir pamatotas un nerada tiešus draudus darbiniekiem, iedzīvotājiem un videi.

Eksperta atzinuma saturs un tajā ietveramās minimālās prasības noteiktas Projekta 6. nodaļā.Attiecībā uz radiācijas drošības eksperta un kodoldrošības eksperta sertifikāta darbības termiņu Projekts neparedz nekādas izmaiņas attiecībā pret MK noteikumos Nr. 149 noteikto. MK noteikumu Nr. 149 9.1 punkts noteic, ka sertifikāta darbības termiņš ir pieci gadi un to mainīt nav paredzēts.Ar Projekta spēkā stāšanās dienu spēku zaudēs pašreiz MK noteikumos Nr. 149 noteiktā ekspertu sertificēšanas kārtība (MK noteikumu Nr. 149 8. – 9.11 punkti). VARAM pašlaik izstrādā grozījumus MK noteikumos Nr. 149.Projektā izstrādē izmantotas sekojošas vadlīnijas:* Starptautiskās Radiācijas aizsardzības asociācijas vadlīnijas par radiācijas drošības ekspertu sertificēšanu (International radiation protection association ''Guidance on Certification of a Radiation Protection Expert'')[[4]](#footnote-5);
* Eiropas Komisijas vadlīnijas par medicīnas fizikas ekspertiem (European Commission ''European guidelines on medical physics experts'', 2014).
 |
| 3. | Projekta izstrādē iesaistītās institūcijas | VARAM, VVD RDC. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un****administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Radiācijas drošības un kodoldrošības jomas eksperti ar pašlaik spēkā esošu sertifikātu un pretendenti, kuri vēlēsies iegūt eksperta sertifikātu nākotnē.Uz Projekta izstrādes dienu kopā ir 21 radiācijas drošības un kodoldrošības jomas eksperts. |
| 2. | Tiesiskā regulējuma ietekme uz tautsaimniecību un administratīvo slogu | Projektā ietvertajam regulējumam nebūs ietekmes uz tautsaimniecību. Projekts veicina sakārtotāku radiācijas drošības un kodoldrošības vidi, pārņemot atsevišķas Direktīvas 2013/59/EURATOM prasības. Projekts neierobežo konkurenci un nesniedz priekšrocības atsevišķiem komersantiem vai personām.Projektā ietvertās prasības neparedz negatīvu ietekmi uz cilvēka veselību. Projektā ietverto prasību ieviešanas rezultātā iespējamā negatīva ietekme no nevēlamas jonizējošā starojuma ietekmes uz cilvēka veselību tiks samazināta.Iespējamā ietekme uz vidi vērtējama pozitīvi, jo Projektā paredzētais regulējums stiprinās drošības līmeni radiācijas drošības jomā, Projektā paredzēto prasību rezultātā iespējamu negatīvu seku iestāšanās tiks samazināta.Nav sagaidāms, ka Projektā ietvertais regulējums mainīs esošo administratīvo slogu ekspertiem vai VVD RDC, vai citām radiācijas drošības un kodoldrošības jomā iesaistītām institūcijām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | MK noteikumi Nr. 149: VARAM sagatavojusi grozījumus MK noteikumos Nr. 149, kas paredz svītrot MK noteikumu Nr. 149 7.3. un 7.4. apakšpunktu, kā arī 8. – 9.11 punktu, kurā līdz šim tikusi noteikta ekspertu sertificēšana, un precizēt citus MK noteikumu Nr. 149 punktus, kuros noteiktas prasības ekspertiem. Ministru kabineta noteikumu projekts “Grozījumi Ministru kabineta 2002. gada 9. aprīļa noteikumos Nr. 149 “Noteikumi par aizsardzību pret jonizējošo starojumu”” izsludināts 2021. gada 22. aprīļa Valsts sekretāru sanāksmē (VSS-364). Plānots, ka tas stāsies spēkā vienlaikus ar Projekta stāšanos spēkā 2021. gada 1. jūlijā. |
| 2. | Atbildīgā institūcija | VARAM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projektā tiek pārņemtas atsevišķas Direktīvas 2013/59/EURATOM prasības. Prasības, kas izriet no Direktīvas 2013/59/EURATOM normatīvajos aktos Eiropas savienības dalībvalstīm bija jāpārņem līdz 2018. gada 6. februārim. |
| 2. | Citas starptautiskās saistības | Projekts šo jomu neskar.  |
| 3. | Cita informācija | Nav. |
|  |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2013/59/Euratom |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2013/59/EURATOM4. panta 2. punkts | Ministru kabineta 2021. gada 28. janvāra noteikumu Nr. 65 “Darbību ar jonizējošā starojuma avotiem paziņošanas, reģistrēšanas un licencēšanas noteikumi” (turpmāk – MK noteikumi Nr. 65) 2.3. apakšpunkts | Pārņemts pilnībā | Neparedz stingrākas prasības |
| Direktīvas 2013/59/EURATOM 4. panta 23. punkts | Likuma 1.panta 1.5 punkts | Pārņemts pilnībā | Neparedz stingrākas prasības |
| Direktīvas 2013/59/EURATOM 4. panta 26. punkts | Likuma 1.panta 6.2 punkts | Pārņemts pilnībā | Neparedz stingrākas prasības |
| Direktīvas 2013/59/EURATOM 4. panta 32. punkts | Likuma 1.panta 11. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM4. panta 34. punkts | MK noteikumu Nr. 65 2.2. apakšpunkts | Pārņemts pilnībā | Neparedz stingrākas prasības |
| Direktīvas 2013/59/EURATOM4. panta 36. punkts | Likuma 1.panta 1.2 punkts, 5.panta 13. punkts, 9.panta pirmās daļas 1. punkts, 13.panta trešā, 3.1 un ceturtā daļa, 14.panta otrās daļas 5. punkts, 16.panta otrā daļa,17. pants | Pārņemts pilnībā | Neparedz stingrākas prasības |
| Direktīvas 2013/59/EURATOM4. panta 46. punkts | Likuma 1.panta 2. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM 4. panta 49. punkts | Projekta 3. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM4. panta 55. punkts | MK noteikumu Nr. 65 2.1. apakšpunkts | Pārņemts pilnībā | Neparedz stingrākas prasības |
| Direktīvas 2013/59/EURATOM4. panta 58. punkts | Likuma 1.panta 1.3 punkts, 13.panta 3.1 daļa, 13.panta 4.1 daļa | Pārņemts pilnībā | Neparedz stingrākas prasības |
| Direktīvas 2013/59/EURATOM4. panta 72. punkts | Likuma 2.4. apakšpunkts | Pārņemts pilnībā | Neparedz stingrākas prasības |
| Direktīvas 2013/59/ EURATOM 4. panta 73. punkts | Projekta 2. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM4. panta 74. punkts | Likuma 1.panta 1.4 punkts | Pārņemts pilnībā | Neparedz stingrākas prasības |
| Direktīvas 2013/59/EURATOM4. panta 75. punkts | Likuma 1.panta 3. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM4. panta 76. punkts | Likuma 1.panta 9.4 punkts | Pārņemts pilnībā | Neparedz stingrākas prasības |
| Direktīvas 2013/59/EURATOM4. panta 78. punkts | Likuma 1.panta 8. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM4. panta 90. punkts | Likuma 1.panta 9.5 punkts | Pārņemts pilnībā | Neparedz stingrākas prasības |
| Direktīvas 2013/59/EURATOM9. panta 2. punkts | Likuma 17. panta pirmā daļa | Pārņemts pilnībā | Neparedz stingrākas prasības |
| Direktīvas 2013/59/EURATOM14. panta 1. punkts | MK noteikumu Nr. 65 16.6. apakšpunkts un27. - 33. punkts | Pārņemts pilnībā(prasības pārņemtas Likuma 5.panta 12.punktā, 14.panta otrās daļas 5.punktā un 17.panta pirmajā daļā | Neparedz stingrākas prasības |
| Direktīvas 2013/59/EURATOM14. panta 3. punkts | MK noteikumu Nr. 65 27. - 33. punkts | Pārņemts pilnībā(prasība pārņemta Likuma 5.panta 12.punktā, 14.panta otrās daļas 5.punktā un 17.panta pirmajā daļā) | Neparedz stingrākas prasības |
| Direktīvas 2013/59/EURATOM15. panta 1. punkta b) apakšpunkts | MK noteikumu Nr. 65 32. punkts | Pārņemts pilnībā(prasība pārņemta Likuma 14.panta otrās daļas 5. punktā un MK noteikumu Nr. 149 73.3.apakšpunktā) | Neparedz stingrākas prasības |
| Direktīvas 2013/59/EURATOM15.panta 4.punkts | MK noteikumu Nr. 65 31., 32. un 33. punkts | Pārņemts pilnībā (prasība pārņemta arī Likuma 5.panta 12.apakšpunktā, 14.panta otrās daļas 5.punktā un MK noteikumu Nr. 149 73.3.apakšpunktā) | Neparedz stingrākas prasības |
| Direktīvas 2013/59/EURATOM18. panta 1. punkts | MK noteikumu Nr. 65 32. un 33. punkts | Pārņemts pilnībā(prasība pārņemta arī MK noteikumu Nr. 149 16.9.apakšpunktā) | Neparedz stingrākas prasības |
| Direktīvas 2013/59/EURATOM18. panta 3. punkts | MK noteikumu Nr. 65 31.2.apakšpunkts un 33. punkts | Pārņemts pilnībā(prasība pārņemta Likuma 5. panta 12. punktā) | Neparedz stingrākas prasības |
| Direktīvas 2013/59/EURATOM19. panta 1. punkts | MK noteikumu Nr. 65 16.1., 16.9. apakšpunkts, 19. un 20. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM19. panta 2. punkts | MK noteikumu Nr. 65 20. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM19. panta 3. punkts | MK noteikumu Nr. 65 16.9. apakšpunkts, 17. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM19. panta 4. punkts | MK noteikumu Nr. 65 16.1. apakšpunkts | Pārņemts pilnībā(prasība pārņemta MK noteikumu 482 2. nodaļā | Neparedz stingrākas prasības |
| Direktīvas 2013/59/EURATOM20. panta 1. punkts | MK noteikumu Nr. 65 20. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM20. panta 2. punkts | MK noteikumu Nr. 65 19.1. apakšpunkts, 20. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM20. panta 3. punkts | MK noteikumu Nr. 65 19.2. apakšpunkts | Pārņemts pilnībā | Neparedz stingrākas prasības |
| Direktīvas 2013/59/EURATOM20. panta 4. punkts | MK noteikumu Nr. 65 19.1. apakšpunkts | Pārņemts pilnībā | Neparedz stingrākas prasības |
| Direktīvas 2013/59/EURATOM22. panta 2. punkts | Likuma 11. panta piektās daļas 6. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM22. panta 4. punkts | Likuma 11. panta piektās daļas 6. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM22. pants 4. punkta a) apakšpunkts | MK noteikumu Nr. 65 7. un 17. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM23. pants | Likuma 5. panta 18. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM23. panta 1. punkts | MK noteikumu Nr. 65 7. punkts | Pārņemts pilnībā(prasība pārņemta arī Likuma 3. panta pirmās daļas 5. punktā, 11. pantā) | Neparedz stingrākas prasības |
| Direktīvas 2013/59/EURATOM23. panta 2. punkts | MK noteikumu Nr. 65 3.9. apakšpunkts, 1. pielikums | Pārņemts daļēji(prasība pārņemta arī Ministru kabineta 2002. gada 19. marta noteikumu Nr. 129 “Prasības darbībām ar radioaktīvajiem atkritumiem un ar tiem saistītajiem materiāliem” (turpmāk – MK noteikumi Nr. 129) 1. pielikumā, attiecībā uz dabā sastopamiem radioaktīviem materiāliem papildus – Likuma 5. panta 18. punktā. Prasība tiks pilnībā pārņemta ar grozījumiem MK noteikumos Nr. 129 2021. gadā) | Neparedz stingrākas prasības |
| Direktīvas 2013/59/EURATOM23. panta 3. punkts | MK noteikumu Nr. 65 7. punkts | Pārņemts pilnībā (prasība pārņemta arī Likuma 3. panta pirmās daļas 5. punktā, III. nodaļā) | Neparedz stingrākas prasības |
| Direktīvas 2013/59/EURATOM25. panta 1. punkts | MK noteikumu Nr. 65 3., 6. un 7. punkts | Pārņemts pilnībā(prasība pārņemta arī Likuma 3. panta pirmās daļas 5. punktā, 11. panta pirmajā, otrajā, trešajā, ceturtajā daļā) | Neparedz stingrākas prasības |
| Direktīvas 2013/59/EURATOM26. panta 1. punkts | MK noteikumu Nr. 65 3., 4. un 5.punkts, 1. un 2. pielikums | Pārņemts pilnībā(prasība pārņemta Likuma 11. panta ceturtās daļas 2. punktā) | Neparedz stingrākas prasības |
| Direktīvas 2013/59/EURATOM26. panta 2. punkts | MK noteikumu Nr. 65 3.4.-3.8. apakšpunkti | Pārņemts pilnībā | Neparedz stingrākas prasības |
| Direktīvas 2013/59/EURATOM27. panta 1. punkts | MK noteikumu Nr. 65 3.2. apakšpunkts, 7. punkts | Pārņemts pilnībā(prasība pārņemta Likuma 11. panta pirmajā, piektajā daļā) | Neparedz stingrākas prasības |
| Direktīvas 2013/59/EURATOM27. panta 2. punkts | MK noteikumu Nr. 65 7. punkts | Pārņemts pilnībā(prasība pārņemta Likuma 11. panta pirmajā, piektajā daļā) | Neparedz stingrākas prasības |
| Direktīvas 2013/59/EURATOM27. panta 3. punkts | MK noteikumu Nr. 65 7. punkts | Pārņemts pilnībā(prasība pārņemta Likuma 11. panta pirmajā, piektajā daļā) | Neparedz stingrākas prasības |
| Direktīvas 2013/59/EURATOM28. pants | MK noteikumu Nr. 65 34.3. apakšpunkts un 4. pielikuma III. nodaļa | Pārņemts pilnībā (prasība pārņemta Likuma 11. panta pirmajā, otrajā, piektajā, sestajā daļā) | Neparedz stingrākas prasības |
| Direktīvas 2013/59/EURATOM29. panta 1. punkts | MK noteikumu Nr. 65 16. punkts, 34. punkts un 4. pielikums | Pārņemts pilnībā | Neparedz stingrākas prasības |
| Direktīvas 2013/59/EURATOM29. panta 2. punkts | MK noteikumu Nr. 65 34.3. apakšpunkts un 4. pielikuma III. nodaļa | Pārņemts pilnībā | Neparedz stingrākas prasības |
| Direktīvas 2013/59/EURATOM29. panta 3. punkts | MK noteikumu Nr. 65 46.8. apakšpunkts | Pārņemts pilnībā | Neparedz stingrākas prasības |
| Direktīvas 2013/59/EURATOM30. panta 1. punkts | MK noteikumu Nr. 65 7.6. un 16.12. apakšpunkts | Pārņemts pilnībā (prasība pārņemtaLikuma 11.panta sestajā daļā) | Neparedz stingrākas prasības |
| Direktīvas 2013/59/EURATOM30. panta 3. punkts | MK noteikumu Nr. 65 3.9. apakšpunkts | Pārņemts pilnībā | Neparedz stingrākas prasības |
| Direktīvas 2013/59/EURATOM77. pants | MK noteikumu Nr. 65 56., 78., 79. un 80. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM 79. panta 1. punkta c) apakšpunkts | Projekta 2. nodaļa | Pārņemts pilnībā | Neparedz stingrākas prasības |
| Direktīvas 2013/59/EURATOM 79. panta 1. punkta d) apakšpunkts | Projekta 2. nodaļa | Pārņemts pilnībā | Neparedz stingrākas prasības |
| Direktīvas 2013/59/EURATOM 79. panta 1. punkta 2. ievilkums | Projekta 24. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM 82. panta 1. punkts | Projekta 34. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM 82. panta 2. punkts | Projekta 34. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM 82. panta 3. punkts | Projekta 36. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM 82. panta 4. punkts | Projekta 30., 31., 32. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM 83. panta 1. punkts | Projekta 35. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM 83. panta 2. punkts | Projekta 35. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM 83. panta 3. punkts | Projekta 36. punkts | Pārņemts pilnībā | Neparedz stingrākas prasības |
| Direktīvas 2013/59/EURATOM 87. panta b) apakšpunkts | Likuma 16.1, 16.2 un 16.3 pants, Ministru kabineta noteikumu projekts “Darbību ar augstas radioaktivitātes slēgtiem jonizējošā starojuma avotiem finanšu nodrošinājuma noteikumi” (VSS-363) | Pārņemts daļēji(prasība tiks pārņemta pilnībā normatīvajos aktos par finanšu nodrošinājumu darbībām ar augstas aktivitātes jonizējošā starojuma avotiem līdz 2021. gada 30. jūnijam) | Neparedz stingrākas prasības |
| Direktīvas 2013/59/EURATOM88. pants | MK noteikumu Nr. 65 46. punkts un 4. pielikums | Pārņemts pilnībā (prasība pārņemtas Likuma 11.panta piektajā daļā) | Neparedz stingrākas prasības |
| Direktīvas 2013/59/EURATOM95. pants | Ministru kabineta noteikumu projekts “Darbību ar augstas radioaktivitātes slēgtiem jonizējošā starojuma avotiem finanšu nodrošinājuma noteikumi” (VSS-363) | Pārņemts pilnībā(prasības pārņemtas arī Likuma 16.1, 16.2 un 16.3 pantā) | Neparedz stingrākas prasības |
| Direktīvas 2013/59/EURATOMIV pielikuma A sadaļa | MK noteikumu Nr. 65 18. punkts | Pārņemts pilnībā | Neparedz stingrākas prasības |
| Direktīvas 2013/59/EURATOMIV pielikuma B sadaļa | MK noteikumu Nr. 65 19. punkts | Pārņemts pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Direktīvas 2013/59/EURATOM 4. panta 1. punkta 49. un 73. punktā dalībvalstīm sniegta rīcības brīvība noteikt par radiācijas drošības ekspertu vai medicīnas fizikas ekspertu personu vai personu grupu. Ekspertu grupas lietderīgi veidot gadījumos, kad valstij jāvada sarežģītas iekārtas vai procesi, tādi kā atomelektrostacijas vai ģeoloģiskās radioaktīvo atkritumu glabātavas būvniecība. Latvijā nav tik sarežģītu iekārtu vai procesu, lai būtu lietderīgi veidot ekspertu grupas, attiecīgi Latvija izmantojusi rīcības brīvību, nosakot, ka radiācijas drošības eksperts un medicīnas fizikas eksperts ir persona, nevis personu grupa. Direktīvas 2013/59/EURATOM 82. panta 4. punkts noteic dalībvalstīm rīcības brīvību uzdot radiācijas drošības ekspertam, ja tas ir paredzēts valsts tiesību aktos, uzdevumus attiecībā uz darba ņēmēju un iedzīvotāju aizsardzību pret jonizējošo starojumu.Latvija izmantojusi šo rīcības brīvības iespēju un paredz Projektā noteikt radiācijas drošības ekspertam papildus pienākumus, kas saistīti ar drošības novērtēšanu un darba vietas monitoringu. Pienākumi radiācijas drošības ekspertam, kas saistīti ar drošības novērtēšanu un darba vietas monitoringu, kas ietveri šajā noteikumu projektā nav jauna prasība. Minētie pienākumi jau šobrīd tiek veikti saskaņā MK noteikumiem Nr. 149 un saskaņā ar Ministru kabineta 2013. gada 12. novembra noteikumiem Nr. 1284 “Darbinieku apstarošanas kontroles un uzskaites kārtība”. Šie pienākumi radiācijas drošības ekspertam, kas saistīti ar drošības novērtēšanu un darba vietas monitoringu, tiek prasīti, lai nodrošinātu savlaicīgu darba ņēmēju un iedzīvotāju aizsardzību pret jonizējošo starojumu. |
| Saistības sniegt paziņojumu ES institūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Atbilstoši Eiropas Atomenerģijas kopienas dibināšanas līguma (Euratom līgums) 33. pantam, Projektu nepieciešams saskaņot ar Eiropas Komisiju (trīs mēnešu termiņš).Projekts nosūtīts Eiropas Komisijai 2020. gada 17. jūnijā. VARAM 2020. gada 17. septembrī saņēma Eiropas Komisijas atbildes vēstuli, ar kuru Komisija informē, ka atbildīgie dienesti ir izskatījuši Projektu, un šajā posmā nav plānots ierosināt Komisijas dienestiem sniegt oficiālus ieteikumus Euratom līguma 33. panta ceturtās daļas nozīmē.Anotācijas V. sadaļas 1. tabulā sniegta informācija par tām Direktīvas 2013/59/EURATOM prasībām, kas tiek pārņemtas ar Projekta normām, kā arī tām prasībām, kas ietvertas Likumprojektā un citos tiesību aktos.Attiecībā uz Direktīvas 2013/59/EURATOM transponēšanu 2020. gada 2. jūlijā uzsākta Eiropas Komisijas pārkāpuma procedūra Nr. 2020/2078. Saistībā ar šo pārkāpuma procedūru Latvija 2020. gada 2. oktobrī sniedza Eiropas Komisijai nostāju, kurā norādīti normatīvie akti, ar kuriem paredzēts pilnībā pārņemt Direktīvas 2013/59/EURATOM pārējos, anotācijā neminētos, pantus. Direktīvas 2013/59/EURATOM prasības, kas saistītas ar jonizējošo starojumu medicīnā, tiks pārņemtas ar grozījumiem MK noteikumos Nr. 482. Direktīvas 2013/59/EURATOM prasības, kas saistītas ar aizsardzību pret jonizējošo starojumu, tiks pārņemtas ar grozījumiem MK noteikumos Nr. 149.Direktīvas 2013/59/EURATOM prasības, kas saistītas ar radiācijas avārijām, tiks pārņemtas Ministru kabineta 2003. gada 8. aprīļa noteikumu Nr. 152 “Prasības attiecībā uz sagatavotību radiācijas avārijai un rīcību šādas avārijas gadījumā” grozījumos. |

|  |
| --- |
| **VI. Sabiedrības līdzdalība un komunikācijas aktivitātes**  |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta atbilstoši Ministru kabineta 2009. gada 25. augusta noteikumiem Nr. 970 ''Sabiedrības līdzdalības kārtība attīstības plānošanas procesā''. Ieinteresētajām personām tika dota iespēja izteikt viedokli un sniegt rakstiskus priekšlikumus.Projekts saskaņots ar pastāvīgo darba grupu radiācijas drošības jomā, kurā ietilpst pārstāvji no Ekonomikas ministrijas, Labklājības ministrijas, Zemkopības ministrijas, Veselības ministrijas, Valsts drošības dienesta, Latvijas Universitātes, VSIA ''Latvijas Vides, ģeoloģijas un meteoroloģijas centrs'', Latvijas Arodslimību ārstu biedrības, Latvijas Zobārstu asociācijas, Rīgas Tehniskās universitātes, Latvijas Radiogrāferu un radiologu asistentu asociācijas, Latvijas Veterinārārstu asociācijas, Latvijas Radiologu asociācijas, Latvijas Medicīnas inženierzinātnes un fizikas biedrības, Rīgas Stradiņa universitātes, Daugavpils universitātes, Latvijas Lauksaimniecības universitātes (turpmāk – pastāvīgā darba grupa). Pastāvīgā darba grupa apstiprināta ar VARAM 2015. gada 7. aprīļa rīkojumu Nr. 104 ''Par pastāvīgās darba grupas radiācijas drošības jomā izveidošanu''. |
| 2. | Sabiedrības līdzdalība projekta izstrādē | Projekts 2020. gada 14. jūlijā tika ievietots VARAM tīmekļvietnē, sadaļā ''Sabiedrības līdzdalība''[[5]](#footnote-6), kā arī nosūtīts Valsts kancelejai informācijas par Projektu ievietošanai Ministru kabineta tīmekļa vietnē atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā''.Tāpat Projekts 2020. gada 15. jūlijā nosūtīts 21 radiācijas drošības un kodoldrošības un medicīnas fizikas ekspertam viedokļa paušanai. |
| 3. | Sabiedrības līdzdalības rezultāti | Sabiedrības līdzdalības rezultātā no radiācijas drošības un kodoldrošības un medicīnas fizikas ekspertiem, tāpat kā no Ekonomikas ministrijas un Latvijas Medicīnas inženierzinātnes un fizikas biedrības saņemti priekšlikumi Projekta precizēšanai, kuri iespēju robežās ņemti vērā. Iesniegtie priekšlikumi pievienoti anotācijas Pielikumā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | VVD RDC. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un reģionālās attīstības ministra

pienākumu izpildītājs – veselības ministrs D. Pavļuts

Šteinberga, 66016776

zita.steinberga@varam.gov.lv

1. Padomes 2013. gada 5. decembra Direktīva 2013/59/Euratom, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom [↑](#footnote-ref-2)
2. <https://ec.europa.eu/energy/sites/ener/files/documents/174.pdf>, 17. lpp. [↑](#footnote-ref-3)
3. [https://www.irpa.net/docs/IRPA%20Guidance%20on%20Certification%20of%20a%20RP%20Expert%20(2016).pdf](https://www.irpa.net/docs/IRPA%20Guidance%20on%20Certification%20of%20a%20RP%20Expert%20%282016%29.pdf) [↑](#footnote-ref-4)
4. <http://www.irpa.net/page.asp?id=54718> [↑](#footnote-ref-5)
5. <http://www.varam.gov.lv/lat/lidzd/pazinojumi_par_lidzdalibas_iesp/> [↑](#footnote-ref-6)